laion/Wikipedia-Exotic huggingface dataset:
ওয়ার্কস্টেশন

একটি ওয়ার্কস্টেশন হল একটি বিশেষ কম্পিউটার যা নকশা করা হয়েছে কারিগরি অথবা বৈজ্ঞানিক ব্যবহারিক কাজে প্রয়োগের জন্য। প্রাথমিকভাবে একক সময়ে একজন ব্যবহারকারীর জন্য তৈরি করা হয়েছিল, সাধারনভাবে এগুলো লোকাল এরিয়া নেটওয়ার্ক দিয়ে সংযুক্ত থাকে এবং বহু-ব্যবহারকারী অপারেটিং সিস্টেম চালানো হয়। ওয়ার্কস্টেশন কথাটি দিয়ে আংশিকভাবে মেইনফ্রেম কম্পিউটার টার্মিনাল থেকে শুরু করে একটি পিসি নেটওয়ার্কে যুক্ত আছে এমন সবকিছুকে। এছাড়া বেশি ব্যবহৃত হয় বিভিন্ন কোম্পানির (বর্তমান এবং বিলুপ্ত হওয়া) হার্ডওয়্যার পণ্য সমষ্টি বোঝাতে যেমন সান মাইক্রোসিস্টেম, সিলিকন গ্রাফিক্স, এ্যাপোলো কম্পিউটার, ডিইসি, এইচপি এবং আইবিএম ইত্যাদি যারা ১৯৯০ দশকে তৃতীয় মাত্রার গ্রাফিক্সের নতুন দ্বার উত্থান করেছিল। ব্যক্তিগত কম্পিউটার থেকে ওয়ার্কস্টেশন উচ্চ ক্ষমতার হয়, বিশেষত সিপিইউ ও গ্রাফিক্স, মেমোরি ধারণক্ষমতা এবং একই সঙ্গে বহু কাজ করার সুবিধার দিক দিয়ে। এটি বিভিন্ন ধরনের জটিল ডাটা যেমন থ্রীডি গ্রাফিক্স নকশা, ইঞ্জিনিয়ারিং অনুকরণ, এ্যানিমেশন, ছবি তৈরি, গাণিতিক ক্ষেত্র ইত্যাদি এবং কম্পিউটার গ্রাফিক্স সম্পর্কিত কাজের জন্য উপযোগী। ডেস্কটপ কম্পিউটারের মতই এটিতে উচ্চ রেজুলেশনের প্রদর্শনী, একটি কিবোর্ড, একটি মাউস আছে কখনো কখনো একের অধিক প্রদর্শনী থাকতে পারে, গ্রাফিক্স ট্যাবলেট, থ্রীডি মাইস (থ্রীডি অবজেক্ট তৈরী এবং দৃশ্যে দিক নির্দেশনার কাজে ব্যবহৃত যন্ত্র) ইত্যাদিও থাকতে পারে। কম্পিউটার শিল্পে ওয়ার্কস্টেশনই হল প্রথম শ্রেণীর কম্পিউটার যাতে উন্নত ধরনের আনুষঙ্গিক যন্ত্র এবং সহযোগীতামূলক যন্ত্রপাতি উপস্থাপন করা হয়। মূলধারার পিসির বর্ধমান কার্যক্ষমতা ও সক্ষমতার ফলে ১৯৯০ দশকের শেষের দিকে কারিগরি/বৈজ্ঞানিক ওয়ার্কস্টেশনের সাথে পার্থক্য কমে আসে। পূর্বে স্বত্তাধিকারী হার্ডওয়্যারগুলো পিসি থেকে ওয়ার্কষ্টেশকে আলাদা করত যেমন আইবিএম তাদের ওয়ার্কস্টেশনের জন্য আরআইএসসি-ভিত্তিক সিপিইউ এবং পিসির জন্য ইন্টেল এক্স৮৬ সিপিইউ ব্যবহার করত ১৯৯০ এবং ২০০০ দশকে। কিন্তু ২০০০ দশকের শেষের দিকে এই পার্থক্য মুছে যায়। কারণ ওয়ার্কস্টেশনগুলো ব্যপকহারে বিভিন্ন পিসি প্রস্তুতকারকদের যেমন ডেল, এইচপি এবং ফুজিৎসু হার্ডওয়্যার ব্যবহার করা শুরু করে। এসময় এগুলোতে এক্স৮৬/৬৪ বিট নকশার মাইক্রোসফট উইন্ডোজ বা গনু/লিনাক্স সিস্টেম ব্যবহৃত হত উদাহরণসরূপ ইন্টেল এক্সইয়ন বা এএমডি অপটেরন সিপিইউসমূহ।
অচিন্ত্যনগর

অচিন্ত্য্যনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার পাথরপ্রতিমা থানার অন্তর্গত একটি প্রত্নস্থল। অচিন্ত্য্যনগর গ্রামে প্রাচীন ইট, ১৮ সেন্টিমিটার ব্যাসের মুখযুক্ত পোড়ামাটির ভাঁড়, কড়ি, পাথরের শিল ইত্যাদি পাওয়া গেছে। এছাড়া দুইদিকে নলযুক্ত চ্যাপ্টা ৫.১ ইঞ্চি উচ্চতাবিশিষ্ট ও ৪.৭ ইঞ্চি বহির্ব্যাসের মুখযুক্ত পোড়ামাটির কলসি এখান থেকে প্রাপ্ত মৃৎসামগ্রীর মধ্যে অন্যতম উল্লেখযোগ্য। এই গ্রামে একটি ৫ ফুট উচ্চতা বিশিষ্ট বিস্তৃত ঢিপি ছিল, কিন্তু বিংশ শতাব্দীর নব্বইয়ের দশকে এই ঢিপি থেকে ইট কেটে বের করে নেওয়ায় বর্তমানে তা বিলুপ্ত। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
বড় চামট সাগর কাছিম

বড় চামট সাগর কাছিম বা পুরুচর্ম পৃষ্ঠ সাগর কাছিম (ইংরেজি: leatherback sea turtle বা lute turtle বা leathery turtle) (দ্বিপদ নাম: Dermochelys coriacea), হচ্ছে একটি কাছিমের প্রজাতি। এরা বিশ্বের সবচেয়ে বড় সামুদ্রিক কাছিম। এই প্রজাতির কাছিম প্রশান্ত মহাসাগর, আটলান্টিক মহাসাগর এবং ভারত মহাসাগরে উষ্ণপ্রধান এবং উপউষ্ণপ্রধান এলাকায় পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত। "Dermochelys coriacea"। বিপদগ্রস্ত প্রজাতির আইইউসিএন লাল তালিকা। সংস্করণ 2012.2। প্রকৃতি সংরক্ষণের জন্য আন্তর্জাতিক ইউনিয়ন। 2000। সংগ্রহের তারিখ 24/10/2012।  এখানে তারিখের মান পরীক্ষা করুন: |সংগ্রহের-তারিখ= (সাহায্য)উদ্ধৃতি টেমপ্লেট ইংরেজি প্যারামিটার ব্যবহার করেছে (link) Vandelli,D. (1761) Epistola de holothurio, et testudine coriacea ad celeberrimum Carolum Linnaeum equitem naturae curiosum Dioscoridem II., Conzatti, Padua. TIGR Reptile Database . Uetz P. , 2007-10-02 Garman,Samuel (1884) Reptiles. In: Jones, J. Matthew & G. Brown Goode, eds.Contributions to the natural history of the Bermudas., Bull. US Nat. Mus. (25): 285-303 Wagler, Jean G. (1830) Natürliches System der Amphibien, mit vorangehender Classification der Säugetiere und Vögel. Ein Beitrag zur vergleichenden Zoologie. 1.0., Cotta, München, Stuttgart, and Tübingen, 354 pp. Merrem, B. (1820) Versuch eines Systems der Amphibien I (Tentamen Systematis Amphibiorum)., J. C. Kriegeri, Marburg, 191 pp. Catesby (1771) , Natural History of Carolina 2: 40 বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৪৪২। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৮৩-৮৪
তজুমদ্দিন উপজেলা

তজুমদ্দিন উপজেলা বাংলাদেশের ভোলা জেলার একটি প্রশাসনিক এলাকা। এই উপজেলার উত্তরে দৌলতখান উপজেলা, দক্ষিণে মেঘনা নদী, লালমোহন উপজেলা ও মনপুরা উপজেলা, পূর্বে মেঘনা নদী ও নোয়াখালী জেলার হাতিয়া উপজেলা, পশ্চিমে বোরহানউদ্দিন উপজেলা। এর আয়তন ৫১২.৯২ বর্গ কি.মি.। তজুমদ্দিন উপজেলায় বর্তমানে ৫টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম তজুমদ্দিন থানার আওতাধীন। ইউনিয়নসমূহ: ১নং বড় মলংচড়া ২নং সোনাপুর ৩নং চাঁদপুর ৪নং চাঁচড়া ৫নং শম্ভুপুর জনৈক তমিজউদ্দিন এর নামানুসারে তমিজউদ্দিন উপজেলার নামকরণ করা হয়। এ উপজেলার পূর্বে মেঘনা নদী, উত্তর ও পশ্চিমে বোরহানউদ্দিন উপজেলা এবং দক্ষিণে লালমোহন উপজেলা। ১৮৭২ সালের ১৫ই জানুয়ারীর জরীপে এটিকে দৌলতখাঁ থানার একটি আউটপোষ্ট হিসাবে উল্লেখ করা হয়েছে। ১৯২৮ সালের ২৮ শে আগস্ট তারিখ থেকে এই থানাটি একটি আলাদা থানার মর্যাদা পেয়ে আসছিল। মনপুরা এই থানার একটি ইউনিয়ন ছিল। নদীভাঙ্গনে এই থানা অতি সংকুচিত হয়ে আসছে। অপর দিকে যাতায়াত ও অন্যান্য কারণে মনপুরা আলাদা থানার স্বীকৃতি পাওয়ায় ইহার আয়তন আরও কমে যায়। ১৯৮৩ সালের ১৪ ই মার্চ তারিখে ভোলা জেলার দ্বিতীয় উপজেলা হিসেবে স্বীকৃতি পায়। ২০১১ সালের আদমশুমারি অনুযায়ী তজুমদ্দিন উপজেলার মোট জনসংখ্যা ১,২৬,৯৪০ জন। এর মধ্যে পুরুষ ৬৫,১৩৯ জন এবং মহিলা ৬১,৮০১ জন। মোট পরিবার ২৮,৭৩৪টি। ২০১১ সালের আদমশুমারি অনুযায়ী তজুমদ্দিন উপজেলার সাক্ষরতার হার ৪২.৯%। এখানে ৩টি কলেজ, ৭টি মাধ্যমিক বিদ্যালয়, ১০৪টি প্রাথমিক বিদ্যালয়, ২টি কিন্ডারগার্টেন এবং ৭৭টি মাদ্রাসা আছে। এছাড়াও এখানে আছেঃ মসজিদ - ১৫৬টি, মন্দির - ৩০টি, মঠ - ৫টি, লাইব্রেরী - ১টি, ক্লাব - ১০টি, সিনেমা হল - ২টি, খেলার মাঠ - ৭টি, এতিমখানা - ৯টি, ঘূর্ণিঝড় আশ্রয় কেন্দ্র - ১টি, সমবায় সমিতি - ৩০১টি, মহিলা সংগঠন - ৬২ টি। বাংলাদেশ জাতীয় তথ্য বাতায়ন (জুন ২০১৪)। "এক নজরে তজুমদ্দিন উপজেলা"। গণপ্রজাতন্ত্রী বাংলাদেশ সরকার। ২৭ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ১২ মার্চ ২০১৫।  "তমিজুদ্দীন উপজেলার পটভূমি"। বাংলাদেশ জাতীয় তথ্য বাতায়ন, তমিজুদ্দীন উপজেলা। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ জানুয়ারি ২০২২।  "ইউনিয়ন পরিসংখ্যান সংক্রান্ত জাতীয় তথ্য" (পিডিএফ)। web.archive.org। Wayback Machine। Archived from the original on ৮ ডিসেম্বর ২০১৫। সংগ্রহের তারিখ ১৩ নভেম্বর ২০১৯। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link) বাংলাপিডিয়ায় তজুমদ্দিন উপজেলা জাতীয় তথ্য বাতায়নে তজমুদ্দিন উপজেলা।
সুন্দি কাছিম

সুন্দি কাছিম বা চিতি কাছিম (ইংরেজি: Indian flapshell turtle) (দ্বিপদ নাম: Lissemys punctata) হচ্ছে কাছিমের একটি প্রজাতি। এটি ভারত, পাকিস্তান, নেপাল, শ্রীলঙ্কা, মায়ানমার, থাইল্যান্ড এবং বাংলাদেশে পাওয়া যায়। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-২ অনুযায়ী এ প্রজাতিটি সংরক্ষিত। Fritz Uwe; Peter Havaš (২০০৭)। "Checklist of Chelonians of the World" (পিডিএফ)। Vertebrate Zoology। 57 (2): 315–316। ১৭ ডিসেম্বর ২০১০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ মে ২০১২।  বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা-১১৮৫০৪। জিয়া উদ্দিন আহমেদ (সম্পা.), বাংলাদেশ উদ্ভিদ ও প্রাণী জ্ঞানকোষ: উভচর প্রাণী ও সরীসৃপ, খণ্ড: ২৫ (ঢাকা: বাংলাদেশ এশিয়াটিক সোসাইটি, ২০০৯), পৃ. ৭৩-৭৪।
থাইল্যান্ড জাতীয় ফুটবল দল

থাইল্যান্ড জাতীয় ফুটবল দল (থাই: ฟุตบอลทีมชาติไทย) হচ্ছে আন্তর্জাতিক ফুটবলে থাইল্যান্ডের প্রতিনিধিত্বকারী পুরুষদের জাতীয় দল, যার সকল কার্যক্রম থাইল্যান্ডের ফুটবলের সর্বোচ্চ নিয়ন্ত্রক সংস্থা থাইল্যান্ড ফুটবল অ্যাসোসিয়েশন দ্বারা নিয়ন্ত্রিত হয়। এই দলটি ১৯২৫ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৪৮ সালের ২০শে আগস্ট তারিখে, থাইল্যান্ড প্রথমবারের মতো আন্তর্জাতিক খেলায় অংশগ্রহণ করেছে; থাইল্যান্ডের ব্যাংককে অনুষ্ঠিত উক্ত ম্যাচে থাইল্যান্ড প্রজাতন্ত্রী চীনের কাছে ৬–১ গোলের ব্যবধানে পরাজিত হয়েছে। ৫০,০০০ ধারণক্ষমতাবিশিষ্ট রাজামঙ্গলা স্টেডিয়ামে যুদ্ধ হাতি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় থাইল্যান্ডের রাজধানী ব্যাংককে অবস্থিত। বর্তমানে এই দলের ম্যানেজারের দায়িত্ব পালন করছেন আকিরা নিশিনো এবং অধিনায়কের দায়িত্ব পালন করছেন বুরিরাম ইউনাইটেডের গোলরক্ষক সিওয়ারাক তেদসুংনোয়েন। থাইল্যান্ড এপর্যন্ত ২ বার ফিফা বিশ্বকাপে অংশগ্রহণ করেছে, যার মধ্যে প্রত্যেকবার তারা শুধুমাত্র গ্রুপ পর্বে অংশগ্রহণ করেছে। অন্যদিকে, এএফসি এশিয়ান কাপে থাইল্যান্ড এপর্যন্ত ৭ বার অংশগ্রহণ করেছে, যার মধ্যে সেরা সাফল্য হচ্ছে ১৯৭২ এএফসি এশিয়ান কাপের তৃতীয় স্থান অর্জন অন্যতম, যেখানে তারা খমের প্রজাতন্ত্রের সাথে ২–২ গোলে ড্র করার পর পেনাল্টি শুট-আউটে ৫–৩ গোলের ব্যবধানে জয়লাভ করেছে। কিয়াতিসুক সেনামুয়াং, দুসিত চালেরমসান, তোচতাওয়ান শ্রীপন, সিওয়ারাক তেদসুংনোয়েন এবং তিরাসিল তাংড়ার মতো খেলোয়াড়গণ থাইল্যান্ডের জার্সি গায়ে মাঠ কাঁপিয়েছেন। ফিফা বিশ্ব র‌্যাঙ্কিংয়ে, ১৯৯৮ সালের সেপ্টেম্বর মাসে প্রকাশিত র‌্যাঙ্কিংয়ে থাইল্যান্ড তাদের ইতিহাসে সর্বোচ্চ অবস্থান (৪৩তম) অর্জন করে এবং ২০১৪ সালের অক্টোবর মাসে প্রকাশিত র‌্যাঙ্কিংয়ে তারা ১৬৫তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে থাইল্যান্ডের সর্বোচ্চ অবস্থান হচ্ছে ৬২তম (যা তারা ২০০১ সালে অর্জন করেছিল) এবং সর্বনিম্ন অবস্থান হচ্ছে ১৩৭। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো: ফিফা বিশ্ব র‌্যাঙ্কিং বিশ্ব ফুটবল এলো রেটিং "ফিফা/কোকা-কোলা বিশ্ব র‍্যাঙ্কিং"। ফিফা। ২১ ডিসেম্বর ২০২৩। সংগ্রহের তারিখ ২১ ডিসেম্বর ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) গত এক বছরে এলো রেটিং পরিবর্তন "বিশ্ব ফুটবল এলো রেটিং"। eloratings.net। ১২ জানুয়ারি ২০২৪। সংগ্রহের তারিখ ১২ জানুয়ারি ২০২৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Thailand matches, ratings and points exchanged"। World Football Elo Ratings: Thailand। সংগ্রহের তারিখ ২৪ নভেম্বর ২০১৬।  "ASIAN SOCCER FINALS IN SINGAPORE May be used as Olympic series"। The Singapore Free Press। ৫ অক্টোবর ১৯৫৪। "Singapore to Meet Indonesia in Asian Soccer Tourney"। The Straits Times। ১৪ জুন ১৯৫৫। ৩১ জানুয়ারি ২০১৩ তারিখে মূল থেকে আর্কাইভ করা।  দাপ্তরিক ওয়েবসাইট (থাই) ফিফা-এ থাইল্যান্ড জাতীয় ফুটবল দল ওয়েব্যাক মেশিনে আর্কাইভকৃত ১৮ জুন ২০১৮ তারিখে (ইংরেজি) এএফসি-এ থাইল্যান্ড জাতীয় ফুটবল দল (ইংরেজি)
ইয়োকো মিতা

ইয়োকো মিতা (三田 ゆう子, মিতা ইūকো, জন্ম ইয়োকোū ইগুচি (井口 友子, ইগুচি ইūকো), আগস্ট ১৪, ১৯৫৪ , সেতাগায়া, টোকিও, জাপান) হলেন জাপানি কন্ঠ শিল্পী। তিনি জাপানি অ্যানিমে সিরিজে কন্ঠ প্রদান করেন। তার শখ টেনিস এবং স্কিইং করা। তিনি ট্যালেন্ট ম্যানেজমেন্ট ফার্ম অওনি প্রোডাকশনে নিযুক্ত আছেন। আনমিৎসু হিমে (আমাগুরি নো সুকে) আইশিতে নাইট (হাসিজō) আকুমা-কুন (আকুমা-কুন) 'অ্যানপ্যানমান (এক্লার-সান, ব্যানানাম্যান, পোপো, পেঙ্গুইন-কুন) ক্যাপ্টেন তসুবাসা (অ্যানড্রে) কেস ক্লোজড (কাজুকি কিনুকাওয়া) সিন্ড্রেলা মনোগাতযটি (পালেটা) সিটি হান্টারা (সায়াকা ইসেগামি (পর্ব ১০)) ডক্টর স্লাম্প (তুরবো, তোসুরিন) ড্রাগণ বল (টুরবো) ড্রাগণ বল জি স্পেশাল ১: বার্ডকক, দ্য ফাদার অব গো (সেরপা) ড্রাগণ কুয়েষ্৩ (দাইসি) এড্ডোকো বয় গাট্টেন তাসুকে (বোনটেন মারুতাসুকে, দাইসুকে) ফাইটিং ফোডোনস (পিটান) গেগেগে নো কিতারো (৩য় সিরিজ) (নেকো মুসুমে) গেগেগে নো কিতারো (৪র্থ সিরিজ) (উবুমে) গুগু গানমো (লিনডা) গুরু গুরু টাউন হিনামারু-কুন]] (মা) হ্যালো! লেডি লিন (সোফি) হাই স্কুল! কিমেন-গুমি (ইপ্পি কাওয়া) ডোমিনোন ট্যাঙ্ক পুলিশ (অন্নাপুমা) ড্রীম ডাইমেনশাল হান্টার ফ্যানডোরা (সোতো) ম্যাজিকাল প্রিন্সেন্স মিনকি মোমো: ইউমি নো রোনডো (পিপিরু) নিনগেন কাকুমেআই (ইকুউ তোডা) টেনাময়না ভয়াগার্স (স্পেস ট্রাস পারাইলা) উরুসেই ইয়াতসুরা সিরিজ (বেনটেন) ভ্যামপায়ার ওয়াস (ব্রিগিট) সোরিয়েকে! : লাইরিকাল★ম্যাজিকাল মাহō নো গাক্১ (পো পো) ক্র্যয়ন শিন-চ্যান: দ্য স্ট্রোভ কেল্ড: দ্য অ্যাডাল্ট এমপায়ার স্ট্রাইকস ব্যাক (হিরোশি (শিশু)) মাইসন ইককোকু কানকেতসুচেন ( আকেমi রোপপোংগি) মেক-আপ! সেইলর সেনসি (কাটারিনা) নিনজা হাতোরি কুন (শিনজো) "バカルー・バンザイの８次元ギャラクシー <ＨＤマスター・スペシャルエディション>"। Zeque Productions। সংগ্রহের তারিখ জুন ২৯, ২০২১।  See Aoni Production ওয়েব্যাক মেশিনে আর্কাইভকৃত জুন ৩০, ২০০৬ তারিখে. Accessed July 2, 2006. (জাপানি) Aoni Production আনিমে নিউজ নেটওয়ার্ক বিশ্বকোষে ইয়োকো মিতা
অরুণনগর

অরুণনগর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার কুলপি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল রূপনারায়ণেশ্বর, বিশ্বেশ্বর ও জয়নারায়ণেশ্বর নামক তিনটি শিব মন্দির এবং একটি রাসমঞ্চ। ১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই পূর্বমুখী শিবমন্দিরটি আয়তন ১৪ ফুট X ১৪ ফুট X ৩৫ ফুট। মন্দিরের ৮ ফুট ৪ ইঞ্চি X ৮ ফুট ৪ ইঞ্চি মাপের বর্গাকার গর্ভগৃহের ভেতরের ছাদ গম্বুজাকৃতি বিশিষ্ট। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণ ও রাসমণি দাসীর নাম ও প্রতিষ্ঠাকাল উৎকীর্ণ রয়েছে। মন্দিরে কাঠে পোড়ানো ২৬ সেন্টিমিটার X ১৪ সেন্টিমিটার X ৬ সেন্টিমিটার মাপের ইট ব্যবহৃত রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে। প্রতিষ্ঠালিপিহীন দক্ষিণমুখী বিশ্বেশ্বর শিবমন্দিরটির আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে। ১৮৮২ খ্রিষ্টাব্দে বা ১২৮৯ বঙ্গাব্দে স্থাপিত এই উত্তরমুখী শিবমন্দিরটি বিশ্বেশ্বর শিব মন্দিরের উল্টোদিকে অবস্থিত। মন্দিরের আয়তন ১১ ফুট ৫ ইঞ্চি X ১১ ফুট ২ ইঞ্চি X ২৮ ফুট। মন্দিরের ৬ ফুট ১০ ইঞ্চি X ৬ ফুট ১০ ইঞ্চি মাপের বর্গাকার গর্ভগৃহ বর্তমান। গর্ভগৃহের বাইরে প্রবেশ দ্বারের সামনে টালির মেঝেয় একটি প্রতিষ্ঠালিপিতে প্রতিষ্ঠাতা মহেন্দ্রনারায়ণের নাম ও প্রতিষ্ঠাকাল উৎকীর্ণ রয়েছে। মন্দিরে কালোপাথরের ২ ইঞ্চি উচ্চতার শিবলিঙ্গ রয়েছে। শিব মন্দির তিনটির সামনে ৬ ফুট ২.৫ ইঞ্চি মাপের ছয়টি বাহুবিশিষ্ট একটি জীর্ণ রাসমঞ্চ অবস্থিত। এই স্থাপত্যে পত্রাকৃতি খিলান, করিন্থিয়ান ও আয়নিক স্তম্ভবোধিকা দেখতে পাওয়া যায়। রাসমঞ্চের শীর্ষে ছয়টুই ছোট রত্ন দেখা যায়। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
আন্ধারমানিক

আন্ধারমানিক ভারতের পূর্ব দিকে অবস্থিত পশ্চিমবঙ্গ রাজ্যের প্রেসিডেন্সি বিভাগের দক্ষিণ চব্বিশ পরগণা জেলার বিষ্ণুপুর ১ সমষ্টি উন্নয়ন ব্লকের একটি গ্রাম তথা প্রত্নস্থল। গ্রামটি বিষ্ণুপুর থানার অন্তর্গত। আন্ধারমানিক গ্রামের ফকিরপাড়ায় একটি প্রাচীন জীর্ণ দক্ষিণমুখী মন্দিরের ধ্বংসাবশেষ অবস্থিত, যা স্থানীয়দের নিকট শিবের থান নামে পরিচিত। উঁচু ভিত্তিভূমির ওপর প্রতিষ্ঠিত এই মন্দিরের তিনদিকের ৭ ফুট উচ্চ দেওয়াল ছাড়া বর্তমানে কিছু অবশিষ্ট নেই। মন্দিরটিতে কাদার গাঁথনিযুক্ত ৮ ইঞ্চি X ৫ ইঞ্চি X ২ ইঞ্চি মাপের ইট ব্যবহৃত হয়েছে। এই মন্দিরের প্রতিষ্ঠাকাল সম্বন্ধে জানা না গেলেও মন্দিরের সামনের দিকের মাটি কাটার সময় আবিষ্কৃত ইস্ট ইন্ডিয়া কোম্পানির একটি ১৮৩৫ খ্রিষ্টাব্দের তামার মুদ্রা দেখে অণুমিত হয় যে, মন্দিরটি ১৮৩৫ খ্রিষ্টাব্দের পূর্বে নির্মিত হয়েছে। আন্ধারমানিক অঞ্চল দক্ষিণ চব্বিশ পরগনার উত্তর প্রান্তের সমভূমি অঞ্চলে অবস্থিত৷ গ্রামটি আন্ধারমানিক গ্রাম পঞ্চায়েতের অন্তর্গত ও মাঝ বরাবর বয়ে গেছে কেওড়াপুকুর খাল৷ গ্রামটির উত্তর থেকে দক্ষিণে বিস্তৃত রয়েছে নেপালগঞ্জ-জুলপিয়া সড়ক এবং দক্ষিণ প্রান্তে পূর্ব থেকে পশ্চিমে রয়েছে আমতলা-বারুইপুর সড়ক৷ নিকটবর্তী রেলওয়ে স্টেশনটি হল বারুইপুর জংশন। এটি ব্লক সদর বিষ্ণুপুর থেকে ১২.৮ কিলোমিটার এবং জেলাসদর আলিপুর থেকে ১৫.৬ কিলোমিটার সড়ক দূরত্বে অবস্থিত। ২০১১ খ্রিস্টাব্দের ভারতের জনগণনা অনুসারে আন্ধারমানিক গ্রামের জনসংখ্যা ছিলো ৬৬৭৬ জন, যার মধ্যে ৩৩৮৭ জন পুরুষ ও ৩২৮৯ জন নারী, যেখানে ২০০১ খ্রিস্টাব্দে এই পরিসংখ্যান ছিলো মোট ৬১২৭ জনের মধ্যে ৩১৬০ জন পুরুষ ও ২৯৬৭ জন নারী৷ ২০০১ থেকে ২০১১ খ্রিস্টাব্দের মধ্যে গ্রামটির জনসংখ্যা বৃদ্ধির হার ৮.৯৬ শতাংশ৷ প্রতি হাজার পুরুষে নারী সংখ্যা ২০০১ খ্রিস্টাব্দে ৯৩৯ জন থেকে বৃদ্ধি পেয়ে ২০১১ খ্রিস্টাব্দে ৯৭১ জন হয়েছে৷ ৬ বছর অনুর্দ্ধ ৬৮১ জন শিশু, যার মধ্যে ৩৪৩ জন শিশুপুত্র ও ৩৩৮ জন শিশুকন্যা৷ শিশু সংখ্যা সমগ্র জনসংখ্যার ১০.২০ শতাংশ৷ ৬ বছরোর্দ্ধ জনসংখ্যার ৭৪.৪৮ শতাংশ অর্থাৎ ৪৪৬৫ জন যেখানে পুরুষ সাক্ষরতার হার ৮২.১৩ শতাংশ এবং নারী সাক্ষরতার হার ৬৬.৫৯ শতাংশ৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  https://wb.gov.in/government-police-administration.aspx সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫ https://www.ebela.in/amp/twin-bridges-is-being-bulilt-up-on-keorapukur-khal-1.594524 https://villageinfo.in/west-bengal/south-twenty-four-parganas/bishnupur-i/andharmanik.html https://www.census2011.co.in/data/village/333469-andharmanik-west-bengal.html
আটঘরা

আটঘরা ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার বারুইপুর থানার অন্তর্গত একটি প্রত্নস্থল। এই গ্রামের দমদমা ঢিপি, বেচা কামারের ঢিপি, চটাপুকুর, ডোমপাড়া পুকুর প্রভৃতি অঞ্চল থেকে বহু পুরাবস্তু আবিষ্কৃত হয়েছে। ১৯৮৯ খ্রিষ্টাব্দে পশ্চিমবঙ্গ পুরাতত্ত্ব অধিকার আটঘরা গ্রামের দমদমা ঢিপিতে পরীক্ষামূলকভাবে খননকার্য চালায়। এই ঢিপিতে ২ মিটার X ২ মিটার মাপের তিনটি খাদ খনন করে সেগুলির তলদেশ ১১২ সেন্টিমিটার, ৩৮৫ সেন্টিমিটার ও ১৪৫ সেন্টিমিটার পর্যন্ত গভীর করা হয়। এই উৎখননের ফলে মৌর্য্য, শুঙ্গ, কুষাণ, গুপ্ত ও পাল যুগের পুরাবস্তু আবিষ্কৃত হয়েছে। নিম্নে যুগানুযায়ী প্রাপ্ত বস্তুগুলিকে তালিকাবদ্ধ করা হল- সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
আবদালপুর

আবদালপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল। আবদালপুর গ্রাম থেকে বহু প্রত্নতাত্ত্বিক সামগ্রী আবিষ্কৃত হয়েছে, যেগুলিকে পশ্চিমবঙ্গ রাজ্য প্রত্নতত্ত্ব সংগ্রহালয়, বঙ্গীয় সাহত্য পরিষদের সংগ্রহশালা ও একটি স্থানীয় সংগ্রহশালায় সংরক্ষিত করা হয়েছে। পশ্চিমবঙ্গ রাজ্য প্রত্নতত্ত্ব সংগ্রহালয়ে এই স্থান থেকে আবিষ্কৃত ১১৫৪টি পাথরের অস্ত্র ছাড়াও নানা ধরনের মৃৎপাত্র, পোড়ামাটির মূর্তি, পুঁতি, ফলক সংরক্ষিত হয়েছে। এই গ্রাম হতে আবিষ্কৃত একটি সূর্য্যমূর্তির পাদপীঠ বঙ্গীয় সাহত্য পরিষদের সংগ্রহশালায় সংরক্ষিত করা হয়েছে। এছাড়া খ্রিস্টপূর্ব দ্বিতীয় শতকের একটি গজলক্ষ্মী ফলক, গুপ্ত যুগের মৃৎসামগ্রী, পাল ও সেন যুগের ভগ্ন বিষ্ণু ও গণেশ মূর্তি ইত্যাদি প্রত্নবস্তু স্থানীয় সংগ্রহশালায় সংরক্ষিত করা হয়েছে। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
আলমপুর, পশ্চিমবঙ্গ

আলমপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার নোদাখালি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল আলমপুর শাহী জামে মসজিদ। আলমপুর শাহী জামে মসজিদের প্রতিষ্ঠাকাল সম্বন্ধে বিতর্ক রয়েছে, তবে অণুমিত হয়, অষ্টাওদশ শতকে এই দ্বিতল মসজিদ নির্মিত হয়। মসজিদের ৩৪ ফুট ২ ইঞ্চি X ৭ ফুট ১০ ইঞ্চি মাপের ত্রিখিলান অলিন্দের ছাদ ৩ সুট চওড়া ব্যারেল ভল্ট দিয়ে তৈরী।৩৪ ফুট ২ ইঞ্চি X ৬ ফুট মাপের একতলার ছাদ ক্রস ভল্ট দিয়ে নির্মিত। অর্ধগোলাকার ত্রিখিলান প্রবেশপথ বিশিষ্ট দ্বিতলের মধ্যে তিনটি গম্বুজ নির্মিত হয়েছে। গম্বুজ সহ মসজিদের উচ্চতা ৩৫ ফুট। মসজিদ নির্মাণে বর্গাকার ও আয়তাকার ইট ব্যবহৃত হয়েছে। মসজিদের পেছনে কিবলা প্রাচীরের মিহরাব অংশে দোচালা স্থাপত্য ব্যবহৃত হয়েছে। স্থাপত্যের চারকোণে গম্বুজাকৃতি শীর্ষবিশিষ্ট আটকোণা বুরুজ অবস্থিত। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
জন জেমসন

জন আলেকজান্ডার জেমসন, এমবিই (জন্ম: ৩০ জুন, ১৯৪১) ব্রিটিশ ভারতের বোম্বেতে জন্মগ্রহণকারী ইংল্যান্ডের সাবেক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। জন জেমসন কাউন্টি ক্রিকেটে ওয়ারউইকশায়ার দলে প্রতিনিধিত্ব করেন। দলে তিনি মূলতঃ শীর্ষ সারির ব্যাটসম্যান ছিলেন। এছাড়াও দলের প্রয়োজনে কার্যকরী অফ স্পিন কিংবা মিডিয়াম-পেস বোলিং করতেন। ১৯৭১ থেকে ১৯৭৫ সময়কালে ইংল্যান্ডের পক্ষে টেস্ট ও একদিনের আন্তর্জাতিক খেলেছেন। পাশাপাশি উইকেট-রক্ষণেও মাঝে-মধ্যে ভূমিকা রাখতেন। ডেরেক মারে আহত হলে রোহন কানহাই উইকেট-কিপার হন। অধিনায়ক এ.সি. স্মিথ তাকে বোলিংয়ের জন্য ডেকে পাঠান। ক্রিকেট সংবাদদাতা কলিন ব্যাটম্যান উল্লেখ করেছেন যে, বয়কট, এডরিচ ও অ্যামিসের যুগে জন জেমসন টেস্ট ক্রিকেটে কমই সুযোগ লাভ করেছেন। ফাস্ট বোলারদের বিপক্ষে লড়াকু দৃষ্টিভঙ্গীতে তিনি তার সেরা খেলা উপহার দিতে চেয়েছিলেন। দূর্ভাগ্যবশতঃ তার প্রথম চার ইনিংসের তিনটিতে রান-আউটের কবলে পড়েন। ইংল্যান্ডের একমাত্র ক্রিকেটার হিসেবে টেস্টের উভয় ইনিংসে রান-আউট হন। এছাড়াও, একমাত্র ক্রিকেটার হিসেবে জেমসন ধারাবাহিকভাবে টেস্টের তিন ইনিংসে এ ধরনের আউটের শিকার হন। ১৯৭১ সালে ভারতের বিপক্ষে তার টেস্ট অভিষেক ঘটে। তন্মধ্যে দ্বিতীয় টেস্টে ৮২ রান করেছিলেন। ১৯৭৩-৭৪ মৌসুমে ওয়েস্ট ইন্ডিজ সফরে তিনি আরও একটি তিন টেস্টের সিরিজসহ একটি ওডিআইয়ে খেলেছিলেন। কিন্তু ব্যক্তিগতভাবে তিনি তেমন সফলতা পাননি। ১৯৭৫ সালের ক্রিকেট বিশ্বকাপের দুইটি খেলায় অংশগ্রহণ করেন। ১৯৭৪ সালে এজবাস্টনে গ্লুচেস্টারশায়ার দলের বিপক্ষে তিনি প্রথম-শ্রেণীর ক্রিকেটে তার সর্বোচ্চ অপরাজিত ২৪০* রান সংগ্রহ করেন। রোহন কানহাইয়ের সাথে (২১৩*) দ্বিতীয় উইকেট জুটিতে অপরাজিত ৪৬৫ রান তোলেন। তাদের এ সংগ্রহ কাউন্টি ক্রিকেটে অদ্যাবধি অক্ষত রয়েছে। তার ভাই টমাস জেমসন ১৯৭০ সালে ওয়ারউইকশায়ার এবং কেমব্রিজ বিশ্ববিদ্যালয় দলের পক্ষে খেলেন। ভারত উপমহাদেশে জন্মগ্রহণ করায় তিনি সর্বদাই দক্ষিণ এশিয়ার ক্রিকেট সম্প্রসারণের দিকে মনোনিবেশ ঘটাতেন। এমসিসি দলের পক্ষে ১৯৭৮-৭৯ ও ১৯৮০-৮১ মৌসুমে দুইবার বাংলাদেশ সফর করেন। পরবর্তীকালে বাংলাদেশ ক্রিকেট দলে কোচের দায়িত্ব পালন করেন ও বাংলাদেশের ক্রিকেটের শুরুরদিকে উন্নয়নে সহায়তা করেন। Bateman, Colin (১৯৯৩)। If The Cap Fits। Tony Williams Publications। পৃষ্ঠা 99। আইএসবিএন 1-869833-21-X। সংগ্রহের তারিখ ২০ এপ্রিল ২০১১।  Australia v England, Champions Trophy SF 2009, Commentary Frindall, Bill (২০০৯)। Ask Bearders। BBC Books। পৃষ্ঠা 35–36। আইএসবিএন 978-1-84607-880-4। সংগ্রহের তারিখ ১১ জুন ২০১১।  England v India, 2nd Test, 1971 England v India, 3rd Test, 1971 Warwickshire v Gloucestershire, 1974 ক্রিকেট প্রবেশদ্বার Cricinfo player profile
আশুরালী

আশুরালী ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার ডায়মন্ডহারবার থানার অন্তর্গত একটি প্রত্নস্থল। আশুরালী গ্রামে একটি দিঘি কাটার সময় পাল ও সেন যুগের তিনটি মূর্তির ভগ্নাংশ আবিষ্কৃত হয়। এই মূর্তিগুলি হল কালোপাথরের মুন্ড ও পা বিহীন বিষ্ণুর মূর্তি, বিষ্ণু মূর্তির দুইটি হাত এবং সরস্বতী মূর্তি। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫
ইয়ারপুর

ইয়ারপুর ভারতের পশ্চিমবঙ্গ রাজ্যের দক্ষিণ চব্বিশ পরগণা জেলার উস্থি থানার অন্তর্গত একটি গ্রাম। এই গ্রামের উল্লেখযোগ্য পুরাকীর্তি হল খানে খোদা মসজিদ। খানে খোদা মসজিদ বা জঙ্গলকাটি মসজিদের প্রতিষ্ঠাকাল অষ্টাদশ শতক বলে অণুমিত হয়। ১৭ ফুট ৪ ইঞ্চি X ১৭ ফুট ৪ ইঞ্চি মাপের গম্বুজ সহ মসজিদের উচ্চতা প্রায় ২০ ফুট। মসজিদের অব্যন্তরে ৮ ফুট ৯ ইঞ্চি X ৮ ফুট ৯ ইঞ্চি X ৮ ফুট ৯ ইঞ্চি আয়তনের গর্ভগৃহ অবস্থিত। মসজিদ নির্মাণে ৬.৮ ইঞ্চি X ৪.৫ ইঞ্চি X ১.৫ ইঞ্চি আয়তনের আয়তাকার ইট ব্যবহৃত হয়েছে। মসজিদের শীর্ষে চারকোণে একটি করে চারকোণা টারেট বর্তমান। সাগর চট্টোপাধ্যায়, দক্ষিণ চব্বিশ পরগণা জেলার পুরাকীর্তি, প্রকাশনা প্রত্নতত্ত্ব ও সংগ্রহালয় অধিকার, পশ্চিমবঙ্গ সরকার, ৩৩ চিত্তরঞ্জন অ্যাভেনিউ, কলকাতা-৭০০০১২, প্রথম প্রকাশ, ২০০৫